title: Directiva 2005/30/CE a Comisiei din 22 aprilie 2005 de modificare, în sensul adaptării la progresul tehnic, a Directivelor 97/24/CE și 2002/24/CE ale Parlamentului European și ale Consiliului, privind omologarea de tip a autovehiculelor cu două sau trei roțiText cu relevanță pentru SEE.

text:
               07/Volumul 15

               RO

               Jurnalul Ofícial al Uniunii Europene

               8

         32005L0030

               L 106/17

               JURNALUL OFÍCIAL AL UNIUNII EUROPENE

      DIRECTIVA 2005/30/CE A COMISIEI

   din 22 aprilie 2005
   de modificare, în sensul adaptării la progresul tehnic, a Directivelor 97/24/CE și 2002/24/CE ale Parlamentului European și ale Consiliului, privind omologarea de tip a autovehiculelor cu două sau trei roți
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 97/24/CE a Parlamentului European și a Consiliului din 17 iunie 1997 privind unele componente și caracteristici ale autovehiculelor cu două sau trei roți (1), în special articolul 7,
   având în vedere Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor cu două sau trei roți și de abrogare a Directivei 92/61/CEE a Consiliului (2), în special articolul 17,
   întrucât:

               (1)

               Directiva 97/24/CE este una din directivele speciale cu privire la procedura CE de omologare prevăzută de Directiva 2002/24/CE.

               (2)

               Este necesar să se introducă dispoziții tehnice cu privire la omologarea de tip, ca unități tehnice separate, a convertoarelor catalitice de schimb, în scopul asigurării unor niveluri adecvate ale emisiilor. Este necesar să se ia măsuri pentru a sprijini impunerea în statele membre a acestor dispoziții, prin marcarea convertoarelor catalitice de schimb și a ambalajului lor.

               (3)

               Codul de omologare de tip a statelor membre pentru Malta și Cipru din anexa V la Directiva 2002/24/CE ar trebui sa fie actualizat.

               (4)

               Este necesar ca Directivele 97/24/CE și 2002/24/CE să fie modificate în consecință.

               (5)

               Măsurile prevăzute de prezenta directivă sunt în conformitate cu avizul Comitetului pentru adaptare la progresul tehnic,

         ADOPTĂ PREZENTA DIRECTIVĂ:
   Articolul 1
   Textul anexat la Directiva 97/24/CE se modifică în conformitate cu anexa I la prezenta directivă.
   Articolul 2
   Anexele II și V la Directiva 2002/24/CE se modifică în conformitate cu anexa II la prezenta directivă.
   Articolul 3
   (1)   Începând cu 18 mai 2006 statele membre nu pot, în ceea ce privește convertoarele catalitice de schimb noi destinate a fi montate pe vehiculele care au fost omologate în conformitate cu Directiva 97/24/CE:

               (a)

               să refuze acordarea omologării CE de tip în temeiul articolului 4 alineatul (1) din Directiva 2002/24/CE;

               (b)

               să interzică vânzarea sau instalarea acestora pe vehicule.

         (2)   Începând cu 18 mai 2006, statele membre, din motive ce privesc măsurile care trebuie adoptate împotriva poluării atmosferei, împotriva depășirii nivelului admis de zgomot sau în ceea ce privește măsurile antifalsificare, nu mai acordă omologare CE de tip în temeiul articolului 4 alineatul (1) din Directiva 2002/24/CE în privința unui nou convertor catalitic de schimb care nu respectă Directiva 97/24/CE, astfel cum este modificată prin prezenta directivă.
   Articolul 4
   (1)   Statele membre adoptă și publică până la 17 mai 2006 actele cu putere de lege și actele administrative necesare pentru a se conforma prezentei directive. Comisiei îi sunt comunicate de îndată de către statele membre textele acestor acte, precum și un tabel de corespondență între aceste acte și prezenta directivă.
   Statele membre aplică aceste acte de la 18 mai 2006.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 6
   Prezenta directivă se adresează statelor membre.

      Adoptată la Bruxelles, 22 aprilie 2005.

            Pentru Comisie

         Günter VERHEUGEN

            Vicepreședintele

      (1)  JO L 226, 18.8.1997, p. 1. Directivă, astfel cum a fost modificată ultima dată prin Directiva 2003/77/CE (JO L 211, 21.8.2003, p. 24).

      (2)  JO L 124, 9.5.2002, p. 1. Directivă, astfel cum a fost modificată ultima dată prin Actul de aderare din 2003.
   ANEXA I
   MODIFICĂRI LA DIRECTIVA 97/24/CE
   1.   Capitolul 5 anexat la Directiva 97/24/CE se modifică după cum urmează:

               (a)

               În „LISTA ANEXELOR” se adaugă următoarele noi trimiteri:

                           „ANEXA VII

                        omologarea de tip a convertorului catalitic de schimb ca unitate tehnică separată pentru autovehicule cu două sau trei roți …

                           Apendicele 1

                        Fișa de informații cu privire la un convertor catalitic de schimb, ca unitate (unități) tehnică(e) separată(e) pentru un tip de autovehicul cu două sau trei roți …

                           Apendicele 2

                        Certificat de omologare de tip cu privire la un convertor catalitic de schimb, ca unitate tehnică separată pentru un tip de autovehicul cu două sau trei roți …

                           Apendicele 3

                        Exemple de mărci de omologare de tip …”;

               (b)

               Anexa 1 se modifică după cum urmează:

                           (i)

                           se adaugă următoarele puncte 1.4, 1.5 și 1.6:

                                       „1.4.

                                       «convertor catalitic-echipament original» înseamnă un convertor catalitic sau un ansamblu de convertoare catalitice cuprinse în omologarea de tip acordată pentru vehicul;

                                       1.5.

                                       «convertor catalitic de schimb» înseamnă un convertor catalitic sau un ansamblu de convertoare catalitice destinat(e) să înlocuiască un convertor catalitic-echipament original la un vehicul omologat de tip în conformitate cu prezentul capitol, care poate fi omologat ca o unitate tehnică separată, astfel cum se definește în articolul 2 alineatul (5) din Directiva 2002/24/CE;

                                       1.6.

                                       «convertor catalitic original de schimb» înseamnă un convertor catalitic sau un ansamblu de convertoare catalitice ale căror tipuri sunt indicate în partea 5 din anexa VI, dar sunt oferite pe piață ca unități tehnice separate de către deținătorul omologării de tip a vehiculului.”;

                           (ii)

                           se adaugă următorul punct 2.3:
                           „2.3.   Diagrame și marcaje

                                       2.3.1.

                                       La documentul la care se face trimitere în anexa V trebuie să se anexeze o diagramă și o schiță în secțiune transversală care indică dimensiunile convertorului (convertoarelor) catalitic(e)-echipament(e) original(e) (dacă există).

                                       2.3.2.

                                       Toate convertoarele catalitice-echipament original trebuie să poarte marca «e» urmată de identificarea țării care a acordat omologarea de tip. Această referință trebuie să fie lizibilă, de neșters și, de asemenea, vizibilă (dacă este posibil) în poziția în care aceasta urmează să fie aplicată.”;

                           (iii)

                           se adaugă următorul punct 5:
                           „5.   CONVERTOARE CATALITICE DE SCHIMB ȘI CONVERTOARE CATALITICE ORIGINALE DE SCHIMB
                           5.1.   Convertoarele catalitice de schimb destinate montării pe vehiculele omologate de tip în conformitate cu prezentul capitol trebuie să fie încercate în conformitate cu anexa VII.
                           5.2.   Convertoarele catalitice originale de schimb de un tip cuprins în paragraful 5 din anexa VI, destinate montării pe un vehicul menționat în documentul de omologare relevant, nu este necesar să respecte prevederile anexei VII, cu condiția ca acestea să îndeplinească cerințele de la punctele 5.2.1 și 5.2.2 din prezenta anexă.
                           5.2.1.   Marcare
                           Convertoarele catalitice originale de schimb vor avea cel puțin următoarele identificări:

                                       5.2.1.1.

                                       numele sau marca comercială a producătorului vehiculului;

                                       5.2.1.2.

                                       marca și numărul de identificare ale piesei.

                                 5.2.2.   Documentație
                           Convertoarele catalitice originale de schimb vor fi însoțite de următoarele informații:

                                       5.2.2.1.

                                       numele sau marca comercială a producătorului vehiculului;

                                       5.2.2.2.

                                       marca și numărul de identificare ale piesei;

                                       5.2.2.3.

                                       vehiculele pentru care convertorul catalitic original de schimb este de tipul celor cuprinse la punctul 5 din anexa VI;

                                       5.2.2.4.

                                       instrucțiuni de instalare, dacă este necesar;

                                       5.2.2.5.

                                       aceste informații trebuie să fie furnizate fie într-un prospect care însoțește convertorul catalitic original de schimb, fie pe ambalajul în care este vândut convertorul catalitic original de schimb, sau prin orice alt mijloc aplicabil.”

               (c)

               Anexa II se modifică după cum urmează:

                           (i)

                           se adaugă următoarele puncte 1.7, 1.8 și 1.9:

                                       „1.7.

                                       «convertor catalitic-echipament original» înseamnă un convertor catalitic sau un ansamblu de convertoare catalitice cuprinse în omologarea de tip acordată pentru vehicul;

                                       1.8.

                                       «convertor catalitic de schimb» înseamnă un convertor catalitic sau un ansamblu de convertoare catalitice destinat(e) să înlocuiască un convertor catalitic-echipament original la un vehicul omologat de tip în conformitate cu prezentul capitol, care poate fi omologat de tip ca o unitate tehnică separată, astfel cum este definit în articolul 2 alineatul (5) din Directiva 2002/24/CE;

                                       1.9.

                                       «convertor catalitic original de schimb» înseamnă un convertor catalitic sau un ansamblu de convertoare catalitice ale căror tipuri sunt indicate la punctul 5 din anexa VI, dar sunt oferite pe piață ca unități tehnice separate de către deținătorul omologării de tip a vehiculului.”;

                           (ii)

                           se adaugă următorul punctul 2.4:
                           „2.4   Diagrame și marcaje

                                       2.4.1.

                                       La documentul la care se face trimitere în anexa V, trebuie să se anexeze o diagramă și un desen în secțiune transversală care indică dimensiunile convertorului (convertoarelor) catalitic(e)-echipament original (dacă există).

                                       2.4.2.

                                       Toate convertoarele catalitice-echipament original trebuie să poarte marca «e», urmată de identificarea țării care a acordat omologarea de tip. Această referință trebuie să fie lizibilă și de neșters și, de asemenea, vizibilă (dacă este posibil) în poziția în care aceastea urmează să fie aplicată.”;

                           (iii)

                           se adaugă următorul punct 5:
                           „5.   CONVERTOARE CATALITICE DE SCHIMB ȘI CONVERTOARE CATALITICE ORIGINALE DE SCHIMB
                           5.1.   Convertoarele catalitice de schimb destinate a fi montate pe vehiculele omologate în conformitate cu prezentul capitol trebuie să fie încercate în conformitate cu anexa VII.
                           5.2.   Convertoarele catalitice originale de schimb de un tip cuprins la punctul 5 din anexa VI, destinate montării pe un vehicul la care face referire documentul de omologare relevant, nu este necesar să respecte prevederile anexei VII, cu condiția ca acestea să îndeplinească cerințele de la punctele 5.2.1 și 5.2.2 din prezenta anexă.
                           5.2.1.   Marcare
                           Convertoarele catalitice originale de schimb vor purta cel puțin următoarele elemente de identificare:

                                       5.2.1.1.

                                       numele sau marca comercială a producătorului vehiculului;

                                       5.2.1.2.

                                       marca și numărul de identificare al piesei.

                                 5.2.2.   Documentație
                           Convertoarele catalitice originale de schimb vor fi însoțite de următoarele informații:

                                       5.2.2.1.

                                       numele sau marca comercială a producătorului vehiculului;

                                       5.2.2.2.

                                       marca și numărul de identificare al piesei;

                                       5.2.2.3.

                                       vehiculele pentru care convertorul catalitic original de schimb este de tipul celor cuprinse la punctul 5 din anexa VI;

                                       5.2.2.4.

                                       instrucțiuni de instalare, dacă este necesar;

                                       5.2.2.5.

                                       aceste informații trebuie să fie furnizate fie într-un prospect care însoțește convertorul catalitic original de schimb, fie pe ambalajul cu care este vândut convertorul catalitic original de schimb, sau prin orice alt mijloc aplicabil.”

               (d)

               În anexa VI se introduce următorul punct 4a:
               „4a.   Convertoare catalitice

                           4a.1.

                           Marca și tipul convertorului catalitic-echipament original, astfel cum este listat la punctul 3.2.12.2.1 din anexa V (fișa de informații).

                           4a.2.

                           Marca (mărcile) și tipul (tipurile) convertoarelor catalitice originale de schimb, astfel cum sunt listate la punctul 3.2.12.2.1 din anexa V (fișa de informații)”.

               (e)

               Se adaugă următoarea anexă VII:

                  „ANEXA VII
                  OMOLOGAREA DE TIP A CONVERTORULUI CATALITIC DE SCHIMB CA UNITATE TEHNICĂ SEPARATĂ PENTRU VEHICULE CU DOUĂ SAU TREI ROȚI
                  Prezenta anexă se aplică la omologarea de tip, ca unitate tehnică separată în sensul articolului 2 alineatul (5) din Directiva 2002/24/CE, a convertoarelor catalitice care urmează a fi montate ca piese de schimb, pe unul sau mai multe tipuri de autovehicule cu două sau trei roți.
                  1.   DEFINIȚII
                  În sensul prezentei anexe, următoarele noțiuni sunt definite astfel:
                  1.1.   «convertor catalitic-echipament original» înseamnă un convertor catalitic sau un ansamblu de convertoare catalitice cuprinse în omologarea de tip acordată pentru vehicul;
                  1.2.   «convertor catalitic de schimb» înseamnă un convertor catalitic sau un ansamblu de convertoare catalitice destinat(e) să înlocuiască un convertor catalitic-echipament original pe un vehicul omologat de tip în conformitate cu prezentul capitol, care poate fi omologat de tip ca o unitate tehnică separată, astfel cum se definește la articolul 2 alineatul (5) din Directiva 2002/24/CE;
                  1.3.   «convertor catalitic original de schimb» înseamnă un convertor catalitic sau un ansamblu de convertoare catalitice ale căror tipuri sunt indicate la punctul 5 din anexa VI, dar sunt oferite pe piață ca unități tehnice separate de către deținătorul omologării de tip a vehiculului;
                  1.4.   «tip de convertor catalitic» înseamnă convertoarele catalitice care nu diferă în aspecte esențiale, cum ar fi:

                              1.4.1.

                              numărul substraturilor de acoperire, structura și materialul;

                              1.4.2.

                              tipul de activitate catalitică (oxidare, cu trei căi etc.);

                              1.4.3.

                              volumul, raportul dintre suprafeța frontală și lungimea substratului;

                              1.4.4.

                              conținutul de material catalizator;

                              1.4.5.

                              raportul de material catalizator;

                              1.4.6.

                              densitatea celulei;

                              1.4.7.

                              dimensiuni și formă;

                              1.4.8.

                              protecția termică;

                        1.5.   «tip de vehicul în funcție de emisiile de gaze poluante de la motor» înseamnă autovehiculele cu două sau trei roți care nu diferă în aspecte esențiale, cum ar fi:

                              1.5.1.

                              inerția echivalentă determinată în raport cu masa de referință, astfel cum se menționează la punctul 5.2 din apendicele 1 al anexei I sau al anexei II (în funcție de tipul de vehicul);

                              1.5.2.

                              caracteristicile motorului și ale autovehiculului cu două sau trei roți astfel cum sunt definite în anexa V;

                        1.6.   «gaze poluante» înseamnă monoxid de carbon, hidrocarburi și oxizi de azot exprimați în echivalent bioxid de azot (NO2).
                  2.   CEREREA PENTRU OMOLOGARE
                  2.1.   Cererea de omologarea de tip pentru un tip de convertor catalitic de schimb ca unitate tehnică separată este înaintată de către producătorul sistemului sau de către reprezentantul său autorizat.
                  2.2.   În apendicele I este dat un model pentru fișa de informații.
                  2.3.   Pentru fiecare tip de convertor catalitic pentru care se solicită omologarea, cererea de omologare de tip trebuie să fie însoțită de următoarele documente în trei exemplare, precum și de următoarele specificații:

                              2.3.1.

                              descrierea tipului (tipurilor) de vehicul pentru care este destinat dispozitivul, în ceea ce privește caracteristicile menționate la punctul 1.1 din anexa I sau anexa II (în funcție de tipul de vehicul);

                              2.3.2.

                              numerele și/sau simbolurile caracteristice tipului de motor și de vehicul;

                              2.3.3.

                              descrierea convertorului catalitic de schimb prezentând poziția relativă a fiecăreia din componentele sale, împreună cu instrucțiunile de montare;

                              2.3.4.

                              desenele fiecărei componente, pentru a facilita localizarea și identificarea, precum și lista materialelor folosite. De asemenea, aceste desene trebuie să indice locul unde va fi amplasat numărul obligatoriu al omologării de tip.

                        2.4.   Următoarele elemente trebuie să fie transmise serviciului tehnic responsabil cu încercarea de omologare:

                              2.4.1.

                              Vehiculul (vehiculele) de un tip omologat în conformitate cu prezentul capitol, echipat(e) cu un convertor catalitic-echipament original nou. Acest(e) vehicul(e) se aleg de către solicitant cu acordul serviciului tehnic. Acesta (acestea) trebuie să respecte cerințele paragrafului 3 din apendicele 1 la anexa I, II sau III (în funcție de tipul de vehicul).
                              Vehiculul (vehiculele) de încercat nu trebuie să aibă defecte la sistemul de control al emisiilor; orice piesă originală cu o funcție legată de emisii, uzată excesiv sau cu defecte de funcționare va fi reparată sau înlocuită. Înaintea încercării de emisii, vehiculul (vehiculele) de încercat va (vor) fi calibrat(e) corespunzător și reglat(e) conform specificațiilor producătorului.

                              2.4.2.

                              Un exemplar din tipul de convertor catalitic de schimb. Acest exemplar va fi marcat clar și astfel încât să un poată fi șters cu numele sau marca comercială a solicitantului și cu denumirea sa comercială.

                        3.   ACORDAREA OMOLOGĂRII DE TIP

                              3.1.

                              La finalizarea încercărilor prevăzute în prezenta anexă, autoritatea competentă va emite un certificat pe baza modelului prezentat în apendicele 2.

                              3.2.

                              Fiecărui tip de convertor catalitic de schimb omologat i se va atribui un număr de omologare în conformitate cu anexa V la Directiva 2002/24/CE. Un stat membru nu va atribui același număr unui alt tip de convertor catalitic de schimb. Același număr de omologare de tip poate permite folosirea acelui tip de convertor catalitic de schimb pe mai multe tipuri de vehicule.

                        4.   CERINȚE DE MARCARE
                  4.1.   Fiecare convertor catalitic de schimb comform cu tipul omologat în temeiul prezentei directive ca unitate tehnică separată, nu însă și piesele și racordurile folosite la montare, va purta o marcă de omologare de tip, alcătuită în conformitate cu cerințele prevăzute la articolul 8 din Directiva 2002/24/CE, la care se adaugă informații suplimentare, astfel cum se prevede la punctul 4.2 din prezenta anexă. Marca de omologare de tip trebuie să fie aplicată astfel încât să fie lizibilă, de neșters și, de asemenea, vizibilă (dacă este posibil) în poziția în care urmează să fie aplicată.
                  Dimensiunile lui «a» trebuie să fie ≥ 3 mm.
                  4.2.   Informații suplimentare conținute de marca de omologare de tip
                  4.2.1.   Convertoarele catalitice de schimb, nu însă și piesele și racordurile folosite la montare, trebuie să poarte, în cadrul mărcii de omologare de tip, numărul capitolului (capitolelor) în temeiul căruia (cărora) a fost acordată omologarea de tip.
                  4.2.1.1.   Convertor catalitic de schimb care constă dintr-o singură piesă cuprinzând atât convertorul catalitic, cât și sistemul de evacuare (amortizorul de zgomot)
                  Marca de omologare de tip menționată la punctul 4.1 trebuie să fie urmată de două cercuri în care sunt înscrise cifrele 5 și, respectiv, 9.
                  4.2.1.2.   Convertor catalitic de schimb separat de sistemul de evacuare (amortizorul de zgomot)
                  Marca de omologare de tip menționată la punctul 4.1 aplicată pe convertorul catalitic de schimb trebuie să fie urmată de un cerc în care este înscrisă cifra 5.
                  Exemple de mărci de omologare de tip sunt prezentate în apendicele 3.
                  5.   CERINȚE
                  5.1.   Cerințe generale
                  Proiectarea, construcția și montarea convertorului catalitic de schimb trebuie să fie executate astfel încât:

                              5.1.1.

                              vehiculul să respecte cerințele prevăzute în anexă în condiții normale de utilizare, în special indiferent de orice vibrație la care poate fi supus;

                              5.1.2.

                              convertorul catalitic de schimb să prezinte rezistență rezonabilă la fenomenele de coroziune la care este expus, luând în considerare condițiile normale de utilizare ale vehiculului;

                              5.1.3.

                              garda la sol existentă la convertorul catalitic-echipament original și unghiul la care vehiculul se poate înclina să nu fie micșorate;

                              5.1.4.

                              suprafața să nu atingă temperaturi înalte nejustificate;

                              5.1.5.

                              suprafața exterioară să nu aibă proeminențe sau margini ascuțite;

                              5.1.6.

                              amortizoarele și suspensia să aibă suficient spațiu liber;

                              5.1.7.

                              să se asigure spațiu de siguranță adecvat pentru racorduri;

                              5.1.8.

                              să fie rezistent la impact într-un mod compatibil cu cerințele clar definite de întreținere și instalare;

                              5.1.9.

                              în cazul în care convertorul catalitic-echipament original este dotat cu protecție termică, convertorul catalitic de schimb să fie dotat cu protecție echivalentă;

                              5.1.10.

                              dacă inițial au fost instalate pe linia de evacuare sonde de oxigen și alți senzori, instalarea convertorului catalitic de schimb să se facă exact în poziția convertorului catalitic-echipament original, iar poziția sondei (sondelor) de oxigen și a altor senzori pe linia de evacuare să nu fie modificată.

                        5.2.   Cerințe privind emisiile
                  5.2.1.   Vehiculul menționat la punctul 2.4.1, echipat cu convertor catalitic de schimb de tipul pentru care se solicită omologarea de tip, va fi supus încercărilor prevăzute în apendicele 1 și 2 la anexa I, II sau III (în conformitate cu omologarea de tip a vehiculului) (*).
                  5.2.1.1.   Evaluarea emisiilor poluante ale vehiculelor echipate cu convertor catalitic de schimb
                  Cerințele privind emisiile se consideră îndeplinite dacă vehiculul de încercat echipat cu convertorul catalitic de schimb respectă valorile limită conform anexei I, II sau III (în conformitate cu omologarea de tip a vehiculului) (1).
                  În cazul în care omologarea de tip se aplică pentru diferite tipuri de vehicule de la același producător și dacă aceste tipuri de vehicule sunt echipate cu același tip de convertor catalitic-echipament original, încercarea tip I se poate limita la cel puțin două vehicule selectate după acordul cu serviciul tehnic responsabil cu omologarea.
                  5.2.2.   Cerințe privind nivelul admisibil de zgomot
                  Vehiculul menționat la punctul 2.4.1, echipat cu un convertor catalitic de schimb de tipul pentru care se solicită omologarea de tip, trebuie să îndeplinească cerințele de la punctul 3 din anexele II, III sau IV la capitolul 9 (conform omologării de tip a vehiculului). Rezultatul încercării cu vehiculul în mișcare și al încercării staționare se menționează în raportul de încercare.
                  5.3.   Încercarea performanței vehiculului

                              5.3.1.

                              Convertorul catalitic de schimb trebuie să asigure funcționarea vehiculului la o performanță comparabilă cu cea realizată cu convertorul catalitic-echipament original.

                              5.3.2.

                              Convertorul catalitic de schimb trebuie să fie comparat cu un convertor catalitic-echipament original, tot în stare nouă, care să fie montate pe rând pe vehiculul menționat la punctul 2.4.1.

                              5.3.3.

                              Această încercare se desfășoară prin măsurarea curbei de putere a motorului. Puterea maximă netă și viteza maximă măsurată cu convertorul catalitic de schimb nu trebuie să se abată cu mai mult de ± 5 % de la puterea maximă netă și viteza maximă măsurată în aceleași condiții cu convertorul catalitic-echipament original.

                        6.   CONFORMITATEA PRODUCȚIEI
                  Dispozițiile anexei VI la Directiva 2002/24/CE se aplică la verificarea conformității producției.
                  Pentru a testa conformitatea așa cum se cere mai sus, trebuie să se ia un exemplar de convertor catalitic de schimb de pe linia de producție a tipului omologat, în conformitate cu prezenta anexă.
                  Producția va fi considerată ca fiind în conformitate cu dispozițiile prezentei anexe, dacă sunt îndeplinite cerințele punctului 5.2 (Cerințe privind emisiile) și ale punctului 5.3 (Încercarea performanței vehiculului).
                  7.   DOCUMENTAȚIE
                  7.1.   Fiecare convertor catalitic de schimb nou va fi însoțit de următoarele informații:

                              7.1.1.

                              numele producătorului catalizatorului sau marca comercială;

                              7.1.2.

                              vehiculele (inlcuzând anul de fabricație) pentru care este omologat convertorul catalitic de schimb;

                              7.1.3.

                              instrucțiuni de instalare, dacă este necesar.

                        7.2.   Aceste informații vor fi furnizate fie pe un prospect însoțind convertorul catalitic de schimb, fie pe ambalajul în care este vândut convertorul catalitic de schimb, sau prin orice alte mijloace aplicabile.

                     Apendicele 1
                     Fișă de informații cu privire la un convertor catalitic de schimb, ca unitate tehnică separată, pentru un tip de vehicul cu două sau trei roți
                     Comanda nr. (stabilită de solicitant) …
                     Cererea de omologare de tip pentru un convertor catalitic de schimb pentru un tip de vehicul cu două sau trei roți trebuie să cuprindă următoarele detalii:

                                 1.

                                 Marca dispozitivului: …

                                 2.

                                 Tipul dispozitivului: …

                                 3.

                                 Denumirea și adresa producătorului dispozitivului: …
                                 …

                                 4.

                                 Denumirea și adresa reprezentantului autorizat al producătorului dispozitivului, dacă este cazul: …
                                 …

                                 5.

                                 Marca (mărcile) și tipul (tipurile) de vehicul(e) pentru care este destinat dispozitivul (2 3):

                                 6.

                                 Schițe ale convertorului catalitic de schimb, identificând în special toate caracteristicile la care se face trimitere la punctul 1.4 din anexa VII la capitolul 5 anexat la Directiva 97/24/CE: …
                                 …

                                 7.

                                 Descriere și schițe prezentând poziția convertorului catalitic de schimb față de colectorul (colectoarele) de evacuare a(le) motorului și față de senzorul de oxigen (dacă există): …

                                 8.

                                 Orice restricții de utilizare și instrucțiuni de montare: …

                                 9.

                                 Detaliile enumerate în anexa II la Directiva 2002/24/CE, partea I (A), punctele:

                                             0.1,

                                             0.2,

                                             0.5,

                                             0.6,

                                             2.1,

                                             3,

                                             3.0,

                                             3.1,

                                             3.1.1,

                                             3.2.1.7,

                                             3.2.12,

                                             4-4.4.2,

                                             4.5,

                                             4.6,

                                             5.2.

                     Apendicele 2
                     Certificat de omologare de tip cu privire la un convertor catalitic de schimb, pentru un tip de vehicul cu două sau trei roți

                        Denumirea autorității administrative

                     Raport nr.: … al serviciului tehnic: … Data: …
                     Omologare de tip nr.: … Nr. prelungirii: …

                                 1.

                                 Marca dispozitivului: …

                                 2.

                                 Tipul dispozitivului: …

                                 3.

                                 Denumirea și adresa producătorului dispozitivului: …
                                 …

                                 4.

                                 Denumirea și adresa reprezentantului autorizat al producătorului dispozitivului, dacă este cazul …
                                 …

                                 5.

                                 Marca (mărcile) și tipul (tipurile) și orice varinate sau versiuni ale vehiculului (vehiculelor) pentru care este proiectat dispozitivul …
                                 …

                                 6.

                                 Data la care a fost trimis dispozitivul pentru încercare: …

                                 7.

                                 Omologare de tip acordată/refuzată (2 3):

                                 8.

                                 Locul: …

                                 9.

                                 Data: …

                                 10.

                                 Semnătura: …

                     Apendicele 3
                     Exemple de mărci de omologare de tip

                     Marca de omologare de tip prezentată mai sus a fost emisă în Germania [e1] cu numărul 1230 pentru un convertor catalitic de schimb alcătuit dint-o singură piesă care cuprinde atât convertorul catalitic, cât și sistemul de evacuare (amortizorul de zgomot).

                     Marca de omologare de tip prezentată mai sus a fost emisă în Germania [e1] cu numărul 1230 pentru un convertor catalitic de schimb neintegrat în sistemul de evacuare (convertorul catalitic și amortizorul de zgomot nu sunt integrate într-un singur element).

                     Marca de omologare de tip reprezentată mai sus a fost emisă în Germania [e1] cu numărul 1230 pentru amortizorul de zgomot neoriginal, care nu cuprinde un convertor catalitic (convertorul catalitic și amortizorul de zgomot nu sunt cuprinse într-un singur element sau vehiculul nu este echipat cu un convertor catalitic) (a se vedea capitolul 9).

                  ”

         2.   Capitolul 7 anexat la Directiva 97/24/CE se modifică după cum urmează:

               (a)

               Punctul 1.10 se înlocuiește cu următorul text:

                           „1.10.

                           «Sistem de evacuare» înseamnă combinația de țeavă de evacuare, cameră de detentă, amortizor de zgomot și convertor catalitic (dacă există).”

               (b)

               Se introduce punctul următor 3.10.1.3.7a:

                           „3.10.1.3.7a

                           convertorul (convertoarele) catalitice (doar dacă nu sunt integrate în amortizorul de zgomot)”.

         3.   Capitolul 9 anexat la Directiva 97/24/CE se modifică după cum urmează:

               (a)

               în „LISTA ANEXELOR”, între „anexa VI” și „anexa VII” se introduce următoarea trimitere la apendice:

                           „Apendice

                        Exemple de marcă de omologare de tip …”.

               (b)

               În anexa II se adaugă următorul punct 3.5.5:
               „3.5.5.   Evaluarea emisiei de poluanți a vehiculelor echipate cu sistem de amortizare de zgomot de schimb
               Vehiculul menționat la punctul 3.2.3.3, echipat cu un amortizor de zgomot de tipul pentru care se solicită omologare va fi supus unei încercări de tip I și de tip II în condițiile descrise în anexa corespunzătoare la capitolul 5 anexat la prezenta directivă în conformitate cu omologarea de tip a vehiculului.
               Se consideră că cerințele privind emisiile sunt îndeplinite dacă rezultatele încercărilor se înscriu în valorile-limită în conformitate cu omologarea de tip a vehiculului.”

               (c)

               În anexa III se adaugă următorul punct 3.5.5:
               „3.5.5.   Evaluarea emisiei de poluanți a vehiculelor echipate cu sistem de amortizare de zgomot de schimb
               Vehiculul menționat la punctul 3.2.3.3, echipat cu un amortizor de zgomot de tipul pentru care se solicită omologare va fi supus unei încercări de tip I și de tip II în condițiile descrise în anexa corespunzătoare la capitolul 5 anexat la prezenta directivă în conformitate cu omologarea de tip a vehiculului.
               Se consideră că cerințele privind emisiile sunt îndeplinite dacă rezultatele încercărilor se înscriu în valorile-limită în conformitate cu omologarea de tip a vehiculului.”

               (d)

               La anexa IV, se adaugă următorul punct 3.5.5:
               „3.5.5.   Evaluarea emisiei de poluanți a vehiculelor echipate cu sistem de amortizare de zgomot de schimb
               Vehiculul specificat la punctul 3.2.3.3, echipat cu un amortizor de zgomot de tipul pentru care se solicită omologare, va fi supus unei încercări de tip I și de tip II în condițiile descrise în anexa corespunzătoare a capitolului 5 anexat la prezenta directivă în conformitate cu omologarea de tip a vehiculului.
               Se consideră că cerințele privind emisiile sunt îndeplinite dacă rezultatele încercărilor se înscriu în valorile-limită în conformitate cu omologarea de tip a vehiculului.”

               (e)

               Anexa VI se modifică după cum urmează:

                           (i)

                           Punctul 1.3 se înlocuiește cu următorul text:

                                       „1.3.

                                       marca de omologare de tip alcătuită și aplicată în conformitate cu cerințele articolului 8 din Directiva 2002/24/CE, la care se adaugă informații suplimentare prevăzute la punctul 6 din prezenta anexă. Dimensiunile lui «a» trebuie să fie ≥ 3 mm.”

                           (ii)

                           Se adaugă următorul punct 6:
                           „6.   INFORMAȚII SUPLIMENTARE CUPRINSE ÎN MARCA DE OMOLOGARE DE TIP
                           6.1.   Sistemele de evacuare neoriginale sau componente din acestea, nu însă și piesele și racordurile folosite la montare, trebuie să conțină în alcătuirea mărcii de omologare de tip numărul capitolului (capitolelor) conform cărora s-a acordat omologarea de tip, cu excepția celor menționate la punctul 6.1.3.
                           6.1.1.   Sistem de evacuare neoriginal care este alcătuit dintr-o singură piesă ce cuprinde atât amortizorul de zgomot, cât și convertorul catalitic
                           Marca de omologare de tip menționată la punctul 1.3 trebuie să fie urmată de două cercuri în care sunt înscrise cifrele 5 și, respectiv, 9.
                           6.1.2.   Sistem de evacuare neoriginal separat de convertorul catalitic
                           Marca de omologare de tip menționată la punctul 1.3 aplicată amortizorului de zgomot trebuie să fie urmată de un cerc în care este înscrisă cifra 9.
                           6.1.3.   Sistem de evacuare neoriginal alcătuit dintr-o singură piesă (amortizor de zgomot) pentru vehiculele care nu sunt omologate conform capitolului 5
                           Marca de omologare de tip menționată la punctul 1.3 aplicată amortizorului de zgomot nu trebuie să fie urmată de nici o informație suplimentară.
                           În apendice sunt prezentate exemple de mărci de omologare de tip.”

                           (iii)

                           Se adaugă următorul apendice:

                              „Apendice
                              Exemple de mărci de omologare de tip

                              Marca de omologare de tip prezentată mai sus a fost emisă în Franța [e2] cu numărul 6789 pentru un sistem de evacuare neoriginal alcătuit dintr-o singură piesă cuprinzând și amortizorul de zgomot și convertorul catalitic.

                              Marca de omologare de tip prezentată mai sus a fost emisă în Franța [e2] cu numărul 6789 pentru un amortizor de zgomot neoriginal care nu cuprinde un convertor catalitic (convertorul catalitic și amortizorul de zgomot nu sunt integrate într-un singur element sau vehiculul nu este echipat cu un convertor catalitic).

                              Marca de omologare de tip prezentată mai sus a fost emisă în Franța [e2] cu numărul 6789 pentru un convertor catalitic de schimb neintegrat în sistemul de evacuare (convertorul catalitic și amortizorul de zgomot nu sunt integrate într-un singur element) (a se vedea capitolul 5).

                              Marca de omologare de tip prezentată mai sus a fost emisă în Franța [e2] cu numărul 6789 pentru un sistem de evacuare neoriginal alcătuit dintr-o singură piesă (amortizorul de zgomot) destinat a fi montat pe vehicule care nu sunt omologate conform capitolului 5.”

      (1)  După cum se specifică în prezenta directivă în versiunea aplicabilă la omologarea de tip a vehiculului respectiv.

      (2)  Se elimină, după caz.

      (3)  A se șterge, după caz.
   ANEXA II
   MODIFICĂRI LA DIRECTIVA 2002/24/CE
   Directiva 2002/24/CE se modifică după cum urmează:

               (a)

               În anexa II, punctul 3.2.12 se înlocuiește cu următorul text:
               „3.2.12.   Măsuri pentru combaterea poluării aerului
               3.2.12.1.   Dispozitiv pentru reciclarea gazelor de carter, doar în cazul motoarelor în patru timpi (descriere și schițe):
               3.2.12.2.   Dispozitive suplimentare antipoluare (dacă există și dacă nu sunt cuprinse la alte titluri):
               3.2.12.2.1.   Convertor catalitic: da/nu (1)

               3.2.12.2.1.1.   Numărul convertoarelor catalitice și al elementelor:
               3.2.12.2.1.2.   Dimensiunile, forma și volumul convertorului (convertoarelor) catalitic(e):
               3.2.12.2.1.3.   Tipul de acțiune catalitică:
               3.2.12.2.1.4.   Încărcătura totală de metal prețios:
               3.2.12.2.1.5.   Concentrație relativă:
               3.2.12.2.1.6.   Substrat (structură și material):
               3.2.12.2.1.7.   Densitatea celulei:
               3.2.12.2.1.8.   Tipul de carcasă pentru convertorul (convertoarele) catalitic(e):
               3.2.12.2.1.9.   Amplasarea convertorului (convertoarelor) catalitic(e) (locul și distanța de referință în linia de evacuare):
               3.2.12.2.2.   Senzor de oxigen: da/nu (1)

               3.2.12.2.2.1.   Tip:
               3.2.12.2.2.2.   Amplasare:
               3.2.12.2.2.3.   Domeniul de control:
               3.2.12.2.3.   Injecție de aer: da/nu (1)

               3.2.12.2.3.1.   Tipul (impuls de aer, pompă de aer etc.):
               3.2.12.2.4.   Recircularea gazelor de evacuare: da/nu (1)

               3.2.12.2.4.1.   Caracteristici (debit etc.):
               3.2.12.2.5.   Alte sisteme (descriere și funcționare):

               (b)

               Anexa V se modifică după cum urmează:

                           (i)

                           în lista de la punctul 1.1 litera A, textul „CY pentru Cipru” și „MT pentru Malta” se înlocuiește cu: „49 pentru Cipru” și „50 pentru Malta”;

                           (ii)

                           în lista de la punctul 1.1 litera B, textul „CY pentru Cipru” și „MT pentru Malta” se înlocuiește cu: „49 pentru Cipru” și „50 pentru Malta”.

      (1)  se elimină, după caz.


title: Directiva 92/105/CEE a Comisiei din 3 decembrie 1992 de stabilire a unui grad de standardizare pentru pașapoartele fitosanitare utilizate pentru circulația anumitor plante, produse sau alte obiecte vegetale în cadrul Comunității și de stabilire a procedurilor detaliate de eliberare a acestor pașapoarte și a condițiilor și procedurilor detaliate de înlocuire

text:
               03/Volumul 12

               RO

               Jurnalul Ofícial al Uniunii Europene

               58

         31992L0105

               L 004/22

               JURNALUL OFÍCIAL AL UNIUNII EUROPENE

      DIRECTIVA 92/105/CEE A COMISIEI

   din 3 decembrie 1992
   de stabilire a unui grad de standardizare pentru pașapoartele fitosanitare utilizate pentru circulația anumitor plante, produse sau alte obiecte vegetale în cadrul Comunității și de stabilire a procedurilor detaliate de eliberare a acestor pașapoarte și a condițiilor și procedurilor detaliate de înlocuire
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 77/93/CEE a Consiliului din 21 decembrie 1976 privind măsurile de protejare față de introducerea în Comunitate a anumitor organisme dăunătoare plantelor sau produselor vegetale și față de răspândirea acestora în interiorul Comunității (1), astfel cum a fost modificată ultima dată prin Directiva 92/10/CEE (2), în special articolul 2 alineatul (1) litera (f) al doilea paragraf și articolul 10 alineatul (4),
   întrucât punerea în aplicare a sistemului fitosanitar în Comunitate ca zonă fără frontiere interne necesită controale fitosanitare ale produselor comunitare periculoase înainte de punerea lor în circulație în cadrul Comunității; întrucât locul cel mai potrivit pentru realizarea controalelor este locul de producție al producătorilor înregistrați într-un registru oficial;
   întrucât, în cazul în care rezultatul controalelor este satisfăcător, în loc de certificatul fitosanitar utilizat în comerțul internațional trebuie anexat plantelor, ambalajului sau vehiculului care le transportă un pașaport fitosanitar adaptat la tipul de produs, pentru a-i asigura libera circulație în cadrul Comunității sau în cadrul zonelor pentru care este valabil;
   întrucât, în ceea ce privește plantele, produsele și obiectele vegetale care provin din afara Comunității și care au trecut cu succes de controalele fitosanitare necesare la prima intrare în Comunitate, trebuie atașat, de asemenea, un pașaport fitosanitar, cu același scop;
   întrucât trebuie să se prevadă o formă standardizată a diferitelor tipuri de plante sau produse vegetale;
   întrucât, cu toate acestea, în timpul unei faze inițiale trebuie utilizat un sistem care să folosească un pașaport fitosanitar simplificat pentru a face posibilă, de la 1 ianuarie 1993, circulația plantelor, produselor sau a altor obiecte vegetale; întrucât acest sistem va fi reanalizat pe baza unei evaluări a experienței dobândite în timpul fazei menționate;
   întrucât, în cazul în care un pașaport fitosanitar trebuie înlocuit cu altul, trebuie stabilită o marcă specială pentru pașaportul de înlocuire;
   întrucât, cu scopul de a se asigura ca circulația plantelor, a produselor sau a altor obiecte vegetale să fie supravegheată în mod adecvat de către statele membre, este necesar să se stabilească proceduri mai detaliate și uniforme pentru eliberarea și înlocuirea pașapoartelor fitosanitare;
   întrucât măsurile prevăzute de prezenta directivă sunt în conformitate cu avizul Comitetului permanent fitosanitar,
   ADOPTĂ PREZENTA DIRECTIVĂ:
   Articolul 1
   (1)   Statele membre se asigură de îndeplinirea condițiilor prevăzute la alineatul (2) în cazul în care pașaportul fitosanitar prevăzut la articolul 2 alineatul (1) litera (f) primul paragraf din Directiva 77/93/CEE a Consiliului este elaborat de către autoritățile oficiale responsabile în scopul utilizării în conformitate cu prevederile articolelor 2 și 3 din prezenta directivă.
   (2)   În sensul alineatului (1), trebuie îndeplinite următoarele condiții:

               (a)

               pașaportul fitosanitar include o etichetă oficială și un document de însoțire care conține informațiile necesare prevăzute în anexa la prezenta directivă. Eticheta nu a fost anterior utilizată și este din material adecvat. Este autorizată utilizarea etichetelor autocolante oficiale. „Documentul de însoțire” înseamnă orice document folosit în mod normal în scopuri comerciale. Documentul nu este obligatoriu în cazul în care informațiile necesare sunt menționate pe etichetă în conformitate cu anexa;

               (b)

               informațiile necesare sunt de preferință tipărite și sunt redactate în cel puțin una din limbile oficiale ale Comunității;

               (c)

               în ceea ce privește pașaportul fitosanitar pentru tuberculii de Solanum tuberosum L. destinați plantării, se utilizează eticheta oficială prevăzută de Directiva 66/403/CEE a Consiliului (3). Conformitatea cu prevederile care reglementează introducerea cartofilor de sămânță și circulația lor în cadrul unei zone protejate recunoscute în ceea ce privește organismele dăunătoare pentru cartofii de sămânță se menționează fie pe etichetă, fie pe orice alt document comercial.

         (3)   Statele membre solicită ca, în cazul în care pașaportul fitosanitar este compus din etichetă și documentul de însoțire:

               (a)

               partea din pașaportul fitosanitar care constă în etichetă să furnizeze cel puțin detaliile necesare în conformitate cu punctele 1-5 din anexă și

               (b)

               partea din pașaportul fitosanitar care constă în documentul de însoțire să furnizeze cel puțin detaliile necesare în conformitate cu punctele 1-10 din anexă.

         (4)   Alte detalii, altele decât cele prevăzute în anexă, relevante în sensul etichetării în conformitate cu Directiva 91/682/CEE a Consiliului (4), Directiva 92/33/CEE a Consiliului (5) sau Directiva 92/34/CEE a Consiliului (6), pot fi de asemenea furnizate în același document de însoțire, dar sunt separate în mod clar de informațiile prevăzute de anexă.
   Articolul 2
   (1)   Statele membre se asigură ca condițiile prevăzute la alineatul (2) să fie îndeplinite la elaborarea, tipărirea și depozitarea unui pașaport fitosanitar.
   (2)   Pașaportul fitosanitar este elaborat, tipărit și/sau depozitat fie direct de autoritățile oficiale responsabile prevăzute la articolul 1 alineatul (1), fie – sub controlul acestora – de către producătorul prevăzut la articolul 6 alineatul (4) al treilea paragraf, ori persoana prevăzută la articolul 10 alineatul (3) a doua liniuță, sau importatorul prevăzut la articolul 12 alineatul (6) al doilea paragraf din Directiva 77/93/CEE.
   Articolul 3
   (1)   Statele membre se asigură de îndeplinirea condițiilor prevăzute la alineatul (2) la eliberarea și atașarea pașaportului fitosanitar la plante, la produse sau alte obiecte vegetale, la ambalaj sau la vehiculele care le transportă.
   Eliberarea pașaportului fitosanitar include elaborarea sa, în special completarea informațiilor, precum și acțiunile necesare pentru a face pașaportul disponibil pentru a fi utilizat de către solicitant.
   (2)   În sensul alineatului (1), autoritățile oficiale responsabile prevăzute la articolul 1 alineatul (1), fără a aduce atingere prevederilor stabilite de Directiva 77/93/CEE:

               (a)

               se asigură că producătorul, persoana sau importatorul prevăzuți la articolul 2 alineatul (2) le adresează cererea de eliberare a pașaportului fitosanitar sau de înlocuire a pașaportului fitosanitar;

               (b)

               determină, în cazul în care este necesar, pe baza examinărilor prevăzute la articolul 6 alineatele (1), (2) și (3) din Directiva 77/93/CEE și întreprinse în conformitate cu prevederile articolului 10 alineatul (3) sau articolului 12 alineatul (6) din respectiva directivă, restricțiile aplicabile plantelor, produselor sau altor obiecte vegetale și, prin urmare, valabilitatea teritorială a pașaportului fitosanitar, sau determină înlocuirea respectivului pașaport fitosanitar, precum și informațiile care trebuie completate.
               În cazul în care producătorul, persoana sau importatorul prevăzut la articolul 2 alineatul (2) intenționează să expedieze o plantă, un produs sau un alt obiect vegetal într-o zonă protejată în conformitate cu articolul 2 alineatul (1) litera (h) din directiva menționată anterior pentru care nu are un pașaport fitosanitar valabil, autoritățile oficiale competente menționate procedează la acțiunile necesare și determină în consecință dacă produsul se califică pentru zona protejată în cauză. Autoritățile oficiale competente menționate se asigură ca producătorul, persoana sau importatorul prevăzut(ă) la articolul 2 alineatul (2) să le comunice intenția menționată anterior într-un termen rezonabil înainte de expediere și depun simultan cererea pentru pașaportul fitosanitar respectiv;

               (c)

               se asigură de completarea informațiilor, fie numai cu majuscule în cazul în care pașaportul fitosanitar este un formular tip, fie cu majuscule sau numai redactat în toate celelalte cazuri. Denumirea botanică a plantelor sau a produselor vegetale este indicată cu caractere latine; modificările sau ștersăturile necertificate duc la anularea respectivului pașaport fitosanitar;

               (d)

               se asigură că, în cazul în care o plantă, un produs sau un alt obiect vegetal a primit calificarea lor pentru o anumită zonă protejată (anumite zone protejate), codul corespunzător respectivei (respectivelor) zone este indicat pe pașaportul fitosanitar, lângă marcajul distinct „ZP” (zona protecta) care indică faptul că respectivul pașaport fitosanitar acoperă o plantă, un produs sau un alt obiect vegetal calificat pentru o anumită zonă protejată (anumite zone protejate);

               (e)

               se asigură că, în cazul în care un pașaport fitosanitar trebuie eliberat pentru o plantă, pentru un produs sau un alt obiect vegetal care provin din afara Comunității, se utilizează pașaportul fitosanitar, cu menționarea numelui țării de origine sau, în cazul în care este necesar, numele țării de expediție a respectivului pașaport fitosanitar;

               (f)

               se asigură că, în cazul în care un pașaport fitosanitar trebuie înlocuit cu un alt pașaport fitosanitar, se utilizează pașaportul fitosanitar prevăzut la articolul 1 alineatul (1); codul pentru producătorul sau importatorul înregistrat inițial este menționat pe respectivul pașaport fitosanitar, lângă marcajul distinct „RP” („pașaport de înlocuire”) care indică faptul că respectivul pașaport fitosanitar înlocuiește un alt pașaport fitosanitar;

               (g)

               în funcție de locul fizic de depozitare al respectivului pașaport fitosanitar, fie expediază pașaportul fitosanitar, fie autorizează producătorul, persoana sau importatorul prevăzut(ă) la articolul 2 alineatul (2) să îl utilizeze corespunzător;

               (h)

               se asigură ca partea din pașaportul fitosanitar care constă în etichetă să fie atașată, sub responsabilitatea producătorului, a persoanei sau a importatorului prevăzut(ă) la articolul 2 alineatul (2), plantelor, produselor sau altor obiecte vegetale, ambalajului sau vehiculelor care le transportă, astfel încât să nu poată fi refolosită.

         Articolul 4
   Sistemul de utilizare a pașaportului fitosanitar prevăzut la articolul 1 alineatul (1) se revizuiește până la 30 iunie 1994.
   Pașaportul fitosanitar prevăzut la articolul 1 alineatul (2) litera (c) este utilizat pentru o perioadă care expiră la 30 iunie 1993.
   Articolul 5
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive la data prevăzută la articolul 3 alineatul (1) din Directiva 91/683/CEE a Consiliului (7). Statele membre informează de îndată Comisia cu privire la aceasta.
   (2)   Atunci când statele membre adoptă aceste măsuri, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitățile de efectuare a acestei trimiteri.
   (3)   Comisiei îi sunt comunicate de îndată toate dispozițiile de drept intern pe care le adoptă în domeniul reglementat de prezenta directivă. Comisia informează celelalte state membre cu privire la aceasta.
   Articolul 6
   Prezenta directivă se adresează statelor membre.

      Adoptată la Bruxelles, 3 decembrie 1992.

            Pentru Comisie

         Ray MAC SHARRY

            Membru al Comisiei

      (1)  JO L 26, 31.1.1977, p. 20.

      (2)  JO L 70, 17.3.1992, p. 27.

      (3)  JO 125, 11.7.1966, p. 2320/66.

      (4)  JO L 376, 31.12.1991, p. 21.

      (5)  JO L 157, 10.6.1992, p. 1.

      (6)  JO L 157, 10.6.1992, p. 10.

      (7)  JO L 376, 31.12.1991, p. 29.
   ANEXĂ
   INFORMAȚII NECESARE

      „Pașaport fitosanitar CEE”.

   2.   Indicarea codului statului membru CE.
   3.   Indicarea autorității oficiale competente sau a codului acesteia.
   4.   Numărul de înregistrare.
   5.   Numărul de individual de ordine, de săptămână sau de lot.
   6.   Denumirea botanică.
   7.   Cantitatea.
   8.   Marcajul distinct „ZP” pentru valabilitatea teritorială a pașaportului și, în cazul în care este necesar, numele zonei (zonelor) protejate pentru care se califică produsul.
   9.   Marcajul distinct „RP” în cazul înlocuirii unui pașaport fitosanitar și, în cazul în care este necesar, codul producătorului sau importatorului inițial înregistrați.
   10.   În cazul în care este necesar, numele țării de origine sau de expediere, în cazul produselor care provin din țări terțe.


title: Directiva 2008/102/CE a Parlamentului European și a Consiliului din 19 noiembrie 2008 de modificare a Directivei 79/409/CEE a Consiliului privind conservarea păsărilor sălbatice, în ceea ce privește competențele de executare conferite Comisiei

text:
               3.12.2008

               RO

               Jurnalul Oficial al Uniunii Europene

               L 323/31

      DIRECTIVA 2008/102/CE A PARLAMENTULUI EUROPEAN ȘI A CONSILIULUI

   din 19 noiembrie 2008
   de modificare a Directivei 79/409/CEE a Consiliului privind conservarea păsărilor sălbatice, în ceea ce privește competențele de executare conferite Comisiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 175 alineatul (1),
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 79/409/CEE (3) prevede că anumite măsuri se adoptă în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (4).

               (2)

               Decizia 1999/468/CE a fost modificată prin Decizia 2006/512/CE a Consiliului (5), care a introdus procedura de reglementare cu control pentru adoptarea măsurilor cu caracter general și care sunt destinate să modifice unele elemente neesențiale ale unui act de bază adoptat în conformitate cu procedura menționată la articolul 251 din tratat, printre altele prin eliminarea unora dintre acele elemente sau prin completarea actului cu noi elemente neesențiale.

               (3)

               În conformitate cu declarația Parlamentului European, a Consiliului și a Comisiei (6) privind Decizia 2006/512/CE a Consiliului în sensul aplicării procedurii de reglementare cu control actelor adoptate în conformitate cu procedura prevăzută la articolul 251 din tratat care sunt deja în vigoare, aceste acte trebuie să fie adaptate în conformitate cu procedurile aplicabile.

               (4)

               În ceea ce privește Directiva 79/409/CEE, Comisia ar trebui să fie împuternicită, în special, să modifice anumite anexe în funcție de progresele științifice și tehnice. Deoarece măsurile respective au un domeniu general de aplicare și sunt destinate să modifice elemente neesențiale ale Directivei 79/409/CEE, printre altele prin completarea acesteia cu noi elemente neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

               (5)

               Prin urmare, Directiva 79/409/CEE ar trebui modificată în consecință.

               (6)

               Deoarece modificările aduse Directivei 79/409/CEE prin prezenta directivă sunt de natură tehnică și privesc numai procedura comitetului, nu este necesară transpunerea acestora de către statele membre. Prin urmare, nu este necesar să se prevadă dispoziții în acest sens,

         ADOPTĂ PREZENTA DIRECTIVĂ:
   Articolul 1
   Directiva 79/409/CEE se modifică după cum urmează:

               1.

               Articolul 15 se înlocuiește cu următorul text:
               „Articolul 15
               Se adoptă modificările necesare pentru adaptarea anexelor I și V la progresele tehnice și științifice și modificările menționate la articolul 6 alineatul (4) al doilea paragraf. Măsurile respective, destinate să modifice elemente neesențiale ale prezentei directive, se adoptă în conformitate cu procedura de reglementare cu control menționată la articolul 17 alineatul (2).”

               2.

               Articolul 17 se înlocuiește cu următorul text:
               „Articolul 17
               (1)   Comisia este asistată de Comitetul pentru adaptarea la progresele tehnice și științifice.
               (2)   În cazul în care se face trimitere la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8 din aceasta.”

         Articolul 2
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 3
   Prezenta directivă se adresează statelor membre.

      Adoptată la Strasbourg, 19 noiembrie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J.-P. JOUYET

      (1)  JO C 211, 19.8.2008, p. 46.

      (2)  Avizul Parlamentului European din 8 iulie 2008 (nepublicat încă în Jurnalul Oficial) și Decizia Consiliului din 27 octombrie 2008.

      (3)  JO L 103, 25.4.1979, p. 1.

      (4)  JO L 184, 17.7.1999, p. 23.

      (5)  JO L 200, 22.7.2006, p. 11.

      (6)  JO C 255, 21.10.2006, p. 1.


title: Directiva 2006/90/CE a Comisiei din 3 noiembrie 2006 de adaptare, pentru a șaptea oară, la progresul tehnic a Directivei 96/49/CE a Consiliului de apropiere a legislațiilor statelor membre privind transportul feroviar de mărfuri periculoaseText cu relevanță pentru SEE.

text:
Anunţ juridic important

|

32006L0090

Jurnalul Oficial L 305 , 04/11/2006 p. 0006 - 0007 Jurnalul Oficial L 314 , 01/12/2007 p. 0325 - 0326

		20061103Directiva 2006/90/CE a Comisieidin 3 noiembrie 2006de adaptare, pentru a șaptea oară, la progresul tehnic a Directivei 96/49/CE a Consiliului de apropiere a legislațiilor statelor membre privind transportul feroviar de mărfuri periculoase(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 96/49/CE a Consiliului din 23 iulie 1996 de apropiere a legislațiilor statelor membre privind transportul feroviar de mărfuri periculoase [1], în special articolul 8,întrucât:(1) Anexa la Directiva 96/49/CE menționează Regulamentul privind transportul internațional de mărfuri periculoase (RID), aplicabil de la 1 ianuarie 2005.(2) RID este actualizat din doi în doi ani. Prin urmare, următoarea versiune modificată intră în vigoare de la 1 ianuarie 2007, cu o perioadă de tranziție până la 30 iunie 2007.(3) În consecință, este necesară modificarea anexei la Directiva 96/49/CE.(4) Măsurile prevăzute de prezenta directivă sunt în conformitate cu avizul Comitetului pentru transportul de mărfuri periculoase menționat la articolul 9 din Directiva 96/49/CE,ADOPTĂ PREZENTA DIRECTIVĂ:Articolul 1Anexa la directiva 96/49/CE se înlocuiește cu următorul text:"20061103"ANEXĂAnexa la Regulamentul privind transportul feroviar internațional al mărfurilor periculoase (RID) – apendicele C la Convenția pentru transportul feroviar internațional (COTIF), în versiunea care se aplică de la 1 ianuarie 2007.Textul modificărilor la versiunea 2007 a RID se publică în toate limbile oficiale ale Comunității de îndată ce este disponibil.""Articolul 2(1) Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 1 iulie 2007. Comisiei îi sunt comunicate de îndată de către statele membre textele acestor dispoziții precum și un tabel de corespondență între aceste dispoziții și prezenta directivă.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitățile de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 3 noiembrie 2006.Pentru ComisieJacques BarrotVicepreședinte[1] JO L 235, 19.9.1996, p. 25. Directivă, astfel cum a fost modificată ultima dată prin Directiva 2004/110/CE a Comisiei (JO L 365, 10.12.2004, p. 24).--------------------------------------------------


title: Directiva Consiliului din 21 iulie 1986 de modificare a Directivei 74/63/CEE privind stabilirea nivelului maxim admis de substanțe și produse nedorite în furaje, a Directivei 77/101/CEE privind comercializarea furajelor simple și a Directivei 79/373/CEE privind comercializarea furajelor combinate pentru animale

text:
               03/Volumul 05

               RO

               Jurnalul Ofícial al Uniunii Europene

               187

         31986L0354

               L 212/27

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 21 iulie 1986
   de modificare a Directivei 74/63/CEE privind stabilirea nivelului maxim admis de substanțe și produse nedorite în furaje, a Directivei 77/101/CEE privind comercializarea furajelor simple și a Directivei 79/373/CEE privind comercializarea furajelor combinate pentru animale
   (86/354/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei (1),
   având în vedere avizul Adunării parlamentare (2),
   având în vedere avizul Comitetului Economic și Social (3),
   întrucât definițiile furajelor simple și a diferitelor tipuri de furaje combinate prevăzute în Directivele 74/63/CEE (4), 77/101/CEE (5) și 79/373/CEE (6), modificate ultima dată de Directivele 86/299/CEE (7), 83/87/CEE (8) și 82/957/CEE (9), ar trebui adaptate la noile definiții prevăzute în Directiva 84/587/CEE a Consiliului din 29 noiembrie 1984 de modificare a Directivei 70/524/CEE privind aditivii din hrana animalelor (10); întrucât, de asemenea, trebuie dată o definiție pentru „laptele artificial”;
   întrucât trebuie precizat că dispozițiile Directivelor 74/63/CEE, 77/101/CEE și 79/373/CEE nu aduc atingere dispozițiilor din Directiva 82/471/CEE a Consiliului din 30 iunie 1982 privind anumite produse utilizate în hrănirea animalelor (11);
   întrucât Directiva 74/63/CEE se referă la substanțele și produsele nedorite din furaje; întrucât, prin urmare, nivelul maxim admis stabilit de anexa la prezenta directivă nu se aplică în cazul materiilor prime utilizate pentru prepararea furajelor combinate;
   întrucât stabilirea nivelului maxim sau limitarea prezenței anumitor substanțe și produse nedorite în materiile prime, în prezent este reglementată diferit în statele membre;
   întrucât prezența acestor substanțe sau produse peste un anumit nivel ar putea fi dăunătoare pentru sănătatea umană și, în consecință, este necesar să se garanteze într-un mod corespunzător și unitar, utilizarea acestor produse pe teritoriul Comunității în condiții de siguranță;
   întrucât dispozițiile divergente din dreptul intern al statelor membre dau naștere la obstacole considerabile în comerțul intracomunitar și întrucât este de dorit să se adopte măsuri corespunzătoare în contextul Directivei 74/63/CEE;
   întrucât, prin urmare, Directivele 77/101/CEE și 79/373/CEE trebuie adaptate pentru a facilita comercializarea furajelor simple si combinate;
   întrucât trebuie definită noțiunea de materii prime pentru a delimita clar domeniul de aplicare al măsurilor privind această categorie de produse care, în alte directive referitoare la hrana pentru animale, este denumită cu termenul „ingrediente”;
   întrucât dispozițiile respective se aplică exclusiv materiilor prime destinate hranei animalelor care vor fi puse în circulație sub formă de hrană simplă sau de suport pentru amestecuri de aditivi sau, după amestecarea cu alte produse, sub formă de furaje combinate;
   întrucât, pentru a asigura că anumite substanțe cu totul nedorite nu sunt prezente în hrana pentru animale, este necesar nu numai să se limiteze prezența lor în materiile prime la un nivel acceptabil, ci, de asemenea, să se limiteze utilizarea acestor materii prime numai de către persoanele care au competența, aparatura și echipamentul necesare pentru operațiile de diluție care asigură respectarea nivelului maxim prevăzut de directivă pentru diferitele tipuri de furaje combinate;
   întrucât condițiile minime prevăzute în anexa III la Directiva 70/524/CEE a Consiliului pentru ca o persoană să poată fi înscrisă pe o listă națională a producătorilor de furaje combinate pentru animale trebuie să fie impuse și producătorilor de furaje combinate care utilizează materii prime cu un nivel de substanțe și produse nedorite mai mare decât cel admis pentru furajele simple; întrucât, cu toate acestea, ar trebui ca statele membre să poată restrânge livrarea materiilor prime puternic contaminate numai la acei producători care produc furaje combinate pentru comercializare, atunci când serviciile lor de control nu pot monitoriza pe ansamblul exploatației acei producători de furaje combinate care sunt în același timp crescători de animale și folosesc toată producția sau o parte din aceasta pentru nevoile proprii;
   întrucât, pentru anumite materii prime al căror nivel de substanțe sau produse nedorite nu este restricționat în anexa II partea A, trebuie prevăzută posibilitatea de a prevedea dispoziții adecvate privind etichetarea în cazul în care nivelul de substanțe sau produse nedorite prezente în materia primă depășește nivelul maxim stabilit pentru furajele simple echivalente; întrucât această măsură este indispensabilă pentru a asigura că aceste materii prime nu sunt livrate crescătorilor de animale și pentru a informa producătorii cu privire la natura și cantitatea de substanță sau de produs nedorit;
   întrucât statele membre trebuie autorizate provizoriu să mențină dispozițiile de drept intern adoptate cu privire la materiile prime contaminate cu aflatoxină, altele decât cele prevăzute în anexa II partea A, sau cu privire la substanțele sau produsele nedorite, altele decât aflatoxina, care afectează calitatea materiilor prime; întrucât o decizie comunitară va trebui adoptată până la 3 decembrie 1990, astfel încât până la acea dată să existe o reglementare comunitară unitară cu privire la prezența de substanțe sau produse nedorite în materiile prime utilizate pentru prepararea furajelor;
   întrucât, pentru a garanta siguranța furajelor, ar trebui reglementată prezența de substanțe sau produse nedorite și identificate metodele de decontaminare a materiilor prime; întrucât, pe baza rezultatelor obținute, ar trebui stabilite criteriile pe care să le îndeplinească produsele supuse anumitor procedee de decontaminare;
   întrucât ar trebui aplicată procedura prin care se introduce o colaborare strânsă între statele membre și Comisie în cadrul Comitetului permanent pentru furaje, astfel încât să se faciliteze punerea în aplicare a măsurilor propuse și pentru a se aduce, inter alia, modificările și adăugările necesare privind stabilirea nivelului maxim sau a normelor de etichetare a materiilor prime contaminate cu anumite substanțe sau produse nedorite, precum și stabilirea criteriilor de acceptabilitate a materiilor prime decontaminate;
   întrucât trebuie stabilită o procedură de informare pentru notificarea statelor membre cu privire la cazurile de nerespectare a dispozițiilor comunitare, astfel încât să se faciliteze controlul aplicării Directivei 74/63/CEE;
   întrucât experiența dobândită prin punerea în aplicare a Directivei 79/373/CEE evidențiază necesitatea ameliorării sau completării, în anumite cazuri, a etichetării furajelor combinate;
   întrucât trebuie prevăzută în special menționarea numelui sau a denumirii oficiale și a adresei producătorului în cazul în care acesta nu răspunde de sistemul special de etichetare; întrucât cu toate acestea, trebuie să se țină seama de sistemele speciale de control din anumite state membre și întrucât aceste state membre ar trebui să fie autorizate, în legătură cu furajele produse și comercializate pe teritoriul lor, să înlocuiască orice sistem special de etichetare cu numărul de cod oficial, atribuit fiecărui producător,
   ADOPTĂ PREZENTA DIRECTIVĂ:
   Articolul 1
   Directiva 74/63/CEE se modifică după cum urmează.

               1.

               Titlul directivei se înlocuiește cu titlul următor:
               „Directiva Consiliului privind substanțele și produsele nedorite din hrana animalelor”.

               2.

               La articolul 1:

                           (a)

                           alineatul (1) se înlocuiește cu următorul text:
                           „(1)   Prezenta directivă reglementează substanțele și produsele nedorite din hrana animalelor.”;

                           (b)

                           la alineatul (2) se adaugă următoarea literă:

                                       „(e)

                                       anumite produse utilizate în hrana animalelor”.

               3.

               La articolul 2:

                           (a)

                           literele (a), (b) și (h) se înlocuiesc cu următorul text:

                                       „(a)

                                       furaje: produsele de origine vegetală sau animală în stare naturală, proaspete sau conservate și produsele derivate obținute prin prelucrare industrială, precum și substanțele organice sau anorganice, simple sau în amestec, cu sau fără conținut de aditivi, pentru utilizare ca atare la hrănirea animalelor;

                                       (b)

                                       furaje: produsele de origine vegetală sau animală, în stare naturală, proaspete sau conservate, precum și substanțele organice sau anorganice, cu sau fără conținut de aditivi, pentru utilizare ca atare la hrănirea animalelor pe cale orală;

                                       (h)

                                       Furaje combinate: amestecurile compuse de produse de origine vegetală sau animală în stare naturală, proaspete sau conservate și produsele derivate obținute prin prelucrare industrială, precum și substanțele organice sau anorganice, simple sau în amestec, cu conținut sau nu de aditivi, pentru utilizare la hrănirea animalelor pe cale orală, ca furaje complete sau complementare;”;

                           (b)

                           se adaugă litera următoare:

                                       „(i)

                                       materii prime (ingrediente): diferite produse de origine vegetală sau animală în stare naturală, proaspete sau conservate, derivatele acestora obținute în urma prelucrării industriale, precum și substanțele organice sau anorganice, simple sau în amestec, cu conținut sau nu de aditivi, destinate comercializării ca hrană simplă sau care se folosesc pentru prepararea furajelor combinate sau ca suport pentru preamestecuri;”.

               4.

               Articolul 3 se înlocuiește cu următorul text:
               „Articolul 3
               (1)   Statele membre prevăd că substanțele și produsele prevăzute în anexa I sunt tolerate în furaje numai în condițiile stabilite prin prezenta.
               (2)   Statele membre pot autoriza ca nivelul maxim prevăzut în anexa I în legătură cu furajele să fie depășit în cazul nutrețului produs și utilizat în același stat pe aceeași exploatație agricolă, atunci când această depășire este necesară din cauza unor motive locale speciale. Statele membre în cauză asigură că prin aceasta nu este afectată sănătatea animală sau umană.”.

               5.

               Se inserează articolele următoare:
               „Articolul 3a
               (1)   Statele membre prevăd că materiile prime prevăzute în anexa II partea A pot fi comercializate numai în cazul în care nivelul de substanță sau produs nedorit menționat în coloana 1 din anexă nu depășește nivelul maxim stabilit în coloana 3 din anexa respectivă.
               (2)   În cazul în care conținutul de substanță sau produs nedorit menționat în anexa II partea A coloana I depășește nivelul stabilit în anexa I coloana 3 pentru hrana simplă, materia primă prevăzută în anexa II partea A coloana 2 poate fi comercializată, fără a aduce atingere alineatului (1), numai în cazul în care:

                           (a)

                           este destinată utilizării de către producătorii de furaje combinate înscriși pe o listă națională, în conformitate cu articolul 13 alineatul (3) din Directiva 70/524/CEE a Consiliului din 23 noiembrie 1970 privind aditivii din furaje (12)

                           și

                           (b)

                           în cazul în care este însoțită de un document în care se menționează:

                                       —

                                       că materia primă este destinată producătorilor de furaje combinate care îndeplinesc condițiile prevăzute la litera (a);

                                       —

                                       că animalele nu sunt hrănite cu materia primă respectivă în stare neprelucrată;

                                       —

                                       cantitatea de substanță sau produs nedorit din materia primă respectivă.

                     (3)   Statele membre prevăd ca alineatul (2) literele (a) și (b) să se aplice, de asemenea, materiilor prime și substanțelor sau produselor nedorite prevăzute în anexa II partea B pentru care nivelul maxim nu este restricționat în anexa II partea A, în cazul în care nivelul de substanțe sau produse nedorite din materia primă depășește nivelul prevăzut în anexa I coloana 3 pentru furajele simple corespunzătoare.

                  «Articolul 3b
                  Statele membre pot limita aplicarea articolului 3a alineatul (2) litera (a) la producătorii de furaje combinate care utilizează materiile prime respective pentru producția și comercializarea furajelor combinate.»

               6.

               La articolul 4, cuvintele „din prezenta directivă” se înlocuiesc cu cuvintele „din anexa I”.

               7.

               La articolul 5:

                           (a)

                           textul de la alineatul (1) se înlocuiește cu textul următor:
                           „(1)   În cazul în care un stat membru, în urma unor noi informații sau a reevaluării informațiilor existente în perioada care a trecut de la adoptarea dispozițiilor în cauză, are motive clare de a stabili că un conținut maxim precizat în anexa I sau II sau o substanță ori produs neinclus în prezenta directivă reprezintă un pericol pentru sănătatea animală sau umană sau pentru mediu, statul membru respectiv poate reduce provizoriu conținutul, poate stabili un conținut maxim sau poate interzice prezența acelei substanțe ori a produsului respectiv în furaje sau în materiile prime. Statul membru informează de îndată celelalte state membre și Comisia cu privire la aceasta, împreună cu motivele deciziei sale.”;

                           (b)

                           la alineatul (2), „anexa” se înlocuiește cu „anexele”.

               8.

               Articolul 6 se înlocuiește cu următorul text:
               „Articolul 6
               În conformitate cu procedura stabilită în articolul 9 și ținând seama de evoluția cunoștințelor științifice și tehnice:

                           (a)

                           se adoptă modificările care trebuie aduse anexelor;

                           (b)

                           se întocmește periodic o versiune codificată a anexelor pentru a se introduce modificările succesive făcute în conformitate cu litera (a);

                           (c)

                           se pot defini criteriile de acceptabilitate a materiilor prime care au trecut prin proceduri de decontaminare.”

               9.

               Se inserează articolul următor:
               „Articolul 6a
               (1)   Până la adoptarea unei decizii comunitare, statele membre pot menține măsurile care reglementează importul și punerea în circulație pe teritoriul lor:

                           (a)

                           a materiilor prime contaminate cu aflatoxină, altele decât cele prevăzute la anexa II partea A și

                           (b)

                           a materiilor prime contaminate cu substanțe sau produse nedorite, altele decât aflatoxina.

                     (2)   Până la 31 ianuarie 1987, statele membre aduc la cunoștința Comisiei dispozițiile de drept intern pe care intenționează să le mențină în conformitate cu alineatul (1).
               (3)   Modificările ce urmează a fi aduse anexei II în vederea eliminării neconcordanțelor care rezultă din aplicarea alineatului (1) se adoptă până la 3 decembrie 1990”

               10.

               La articolul 7, cuvintele „și materiile prime” se adaugă după cuvintele „furaje”.

               11.

               La articolul 8:

                           (a)

                           alineatul (1) se înlocuiește cu următorul text:
                           „(1)   Statele membre iau toate dispozițiile necesare pentru a asigura că furajele și materiile prime sunt controlate oficial, cel puțin prin eșantionare prin sondaj, pentru a se verifica dacă sunt respectate condițiile prevăzute în prezenta directivă.”;

                           (b)

                           se adaugă următorul alineat:
                           „(3)   În cazul în care se intenționează a se expedia un lot de materii prime, deși a fost considerat neconform cu dispozițiile prezentei directive din cauza unei cantități prea mari de substanțe sau produse nedorite, statul membru destinatar comunică de îndată celorlalte state membre și Comisiei orice informație utilă referitoare la lotul de materii prime respectiv.”

               12.

               La articolul 11 cuvintele „și materiilor prime” se adaugă după cuvintele „furaje”.

               13.

               Anexa se modifică după cum urmează:

                           (a)

                           cifra „I” se adaugă după cuvântul „ANEXA”;

                           (b)

                           titlurile celor trei coloane de la anexa I se numerotează cu 1, 2, respectiv 3;

                           (c)

                           la anexa I partea B, titlul coloanei 3 se înlocuiește cu titlul următor:
                           „Cantitatea maximă în mg/kg (ppm) de hrană adusă la o umiditate de 12 %”.

               14.

               Se adaugă următoarea anexă:

                  ANEXA II
                  PARTEA A

                              Substanțe, produse

                              Materii prime

                              Cantitatea maximă de materie primă în mg/kg (ppm) adusă la un procent de umiditate de 12 %

                              (1)

                              (2)

                              (3)

                                          1.

                                          Aflatoxină B1

                              Arahide, copra, palmiste, semințe de bumbac, babassu, porumb și derivatele rezultate din prelucrarea acestora

                              0,2

                        PARTEA B

               15.

               În versiunea italiană a directivei, cuvintele „alimenti per animali” se înlocuiesc cu cuvântul „mangimi”.

         Articolul 2
   Directiva 77/101/CEE se modifică după cum urmează.

               1.

               La articolul 1 alineatul (2):

                           (a)

                           litera (b) se înlocuiește cu următorul text:p;

                           (b)

                           se adaugă litera următoare:

                                       „(d)

                                       anumite produse utilizate în hrana animalelor”.

               2.

               Articolul 2 se înlocuiește cu următorul text:
               „Articolul 2
               În sensul prezentei directive, furajele simple reprezintă diferite produse de origine vegetală sau animală, în stare naturală, proaspete sau conservate și produsele derivate obținute prin prelucrare industrială, precum și diferite substanțe organice ori anorganice cu sau fără conținut de aditivi, pentru utilizare ca atare la hrănirea animalelor.”

               3.

               În versiunea italiană a directivei, cuvintele „alimenti per animali” se înlocuiesc cu cuvântul „mangimi”.

         Articolul 3
   Directiva 79/373/CEE se modifică după cum urmează:

               1.

               La articolul 1 alineatul (2):

                           (a)

                           litera (c) se înlocuiește cu următorul text:

                                       „(c)

                                       substanțele sau produsele nedorite din hrana animalelor;”;

                           (b)

                           se adaugă litera următoare:

                                       „(f)

                                       anumite produse utilizate în hrana animalelor.”.

               2.

               La articolul 2:

                           (a)

                           literele (a) și (b) se înlocuiesc cu următorul text:

                                       „(a)

                                       furaje: produsele de origine vegetală sau animală, în stare naturală, proaspete sau conservate și produsele derivate obținute prin prelucrare industrială, precum și substanțele organice sau anorganice, simple sau în amestec, cu sau fără conținut de aditivi, pentru utilizare ca atare la hrănirea animalelor pe cale orală;

                                       (b)

                                       furaje combinate: amestecurile compuse de produse de origine vegetală sau animală, în stare naturală, proaspete sau conservate și produsele derivate obținute prin prelucrare industrială, precum și substanțele organice sau anorganice cu sau fără conținut de aditivi, pentru utilizare la hrănirea animalelor pe cale orală, ca furaje complete sau complementare;”;

                           (b)

                           se adaugă următoarele litere:

                                       „(j)

                                       furaje pentru alăptare: furaje combinate, administrate în stare uscată sau după dizolvarea într-o cantitate dată de lichid, destinată hrănirii animalelor tinere ca supliment ori înlocuitor al laptelui matern post-colostral sau a vițeilor destinați sacrificării;

                                       (k)

                                       ingrediente (materii prime), diferite produse de origine vegetală sau animală în stare naturală, proaspete sau conservate și produsele derivate obținute prin prelucrare industrială, precum și substanțele organice ori anorganice cu sau fără conținut de aditivi, destinate comercializării ca furaje simple sau preparării de furaje combinate ori ca suport pentru preamestecuri.”

               3.

               La articolul 5:

                           (a)

                           alineatul (1) litera (a) se înlocuiește cu următorul text:

                                       „(a)

                                       denumirea «furaje combinate», «furaje complementare», «furaje minerale», «furaje cu melasă», «furaje complete pentru alăptare», «furaje complementare pentru alăptare», în funcție de caz;”;

                           (b)

                           la alineatul (4) se adaugă litera următoare:

                                       „(g)

                                       denumirea sau numele firmei și adresa sau sediul social al producătorului, în cazul în care acesta nu răspunde de sistemul de etichetare;”;

                           (c)

                           se adaugă alineatul următor:
                           „(4a)   Pentru hrana produsă și comercializată pe teritoriul lor, statele membre sunt autorizate să prevadă în locul caracteristicilor prevăzute în articolul 5 alineatul (4) litera (g), menționarea unui număr de cod oficial care să corespundă producătorilor stabiliți pe teritoriul lor.”;

                           (d)

                           la alineatul (5) se adaugă litera următoare:

                                       „(h)

                                       menționarea stării fizice a furajelor sau a prelucrării specifice la care au fost supuse.”;

                           (e)

                           se adaugă alineatul următor:
                           „(7a)   alineatul (7) nu se aplică în cazul în care ingredientele (materii prime) trebuie menționate pe eticheta furajelor combinate, în conformitate cu Directiva 82/471/CEE.”;

                           (f)

                           alineatul (8) se completează cu următorul paragraf:
                           „Aceste informații:

                                       —

                                       nu pot induce în eroare cumpărătorul, în special dacă li se atribuie furajelor efecte sau calități pe care nu le au sau sugerând că produsul are caracteristici speciale, deși în realitate toate tipurile de furaje similare au astfel de caracteristici;

                                       —

                                       trebuie să se raporteze la elemente obiective sau cuantificabile, care pot fi fundamentate.”

               4.

               Se adaugă articolele următoare:
               „Articolul 5a
               În limba engleză, denumirile «complementary feedingstuff» și «complete feedingstuff» pot fi înlocuite, în cazul hranei concentrate pentru animale de companie, cu denumirile «complementary pet food» și «complete pet food».
               Articolul 5b
               Fără a aduce atingere dispozițiilor articolului 5, statele membre prevăd că etichetele hranei concentrate pentru animalele de companie pot atrage atenția cu privire la prezența sau la cantitatea redusă dintr-unul sau mai multe ingrediente care sunt esențiale pentru caracteristicile produsului respectiv. În acest caz, cantitatea minimă sau maximă, exprimată în procente de greutate din ingredientul încorporat, trebuie să fie clar indicată, fie în lângă atenționare, fie în lista ingredientelor ori menționându-se ingredientul sau ingredientele și procentajul sau procentajele în greutate, raportat la categoria de ingrediente corespondentă”.

               5.

               În versiunea italiană a directivei, cuvintele „alimenti per animali” se înlocuiesc cu cuvântul „mangimi”.

         Articolul 4
   Statele membre pun în aplicare actele cu putere de lege și actele administrative necesare pentru a se conforma prezentei directive până la 3 decembrie 1988. Statele membre informează de îndată Comisia cu privire la aceasta.
   Articolul 5
   Prezenta directivă se adresează statelor membre.

      Adoptată la Bruxelles, 21 iulie 1986.

            Pentru Consiliu

            Președintele

         G. HOWE

      (1)  JO C 258, 26.9.1984, p. 7.

      (2)  JO C 175, 15.7.1985, p. 21.

      (3)  JO C 87, 9.4.1985, p. 4.

      (4)  JO L 38, 11.2.1974, p. 31.

      (5)  JO L 32, 3.2.1977, p. 1.

      (6)  JO L 86, 6.4.1979, p. 30.

      (7)  JO L 189, 11.7.1986, p. 40.

      (8)  JO L 56, 3.3.1983, p. 31.

      (9)  JO L 386, 31.12.1982, p. 42.

      (10)  JO L 319, 29.11.1984, p. 13.

      (11)  JO L 213, 21.7.1982, p. 8.

      (12)  JO L 270, 14.12.1970, p. 1.”